**DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-75 „DĖL RAJONO SAVIVALDYBĖS TARYBOS KOMITETŲ SUDARYMO“ PAKEITIMO**

2019 m. liepos 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, Respublikos Vyriausiosios rinkimų komisijos 2019 m. birželio 11 d. sprendimu Nr. Sp-300 „Dėl Kauno miesto, Mažeikių rajono ir Rokiškio rajono savivaldybių tarybų narių mandatų naujiems savavaldybių tarybų nariams pripažinimo“, Rokiškio rajono savivaldybės tarybos veiklos reglamento, patvirtinto 2019 m. kovo 29 d. rajono savivaldybės tarybos sprendimu Nr. TS-43, VIII skyriumi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2019 m. balandžio 26 d. sprendimo Nr. TS-75 „Dėl rajono savivaldybės tarybos komitetų sudarymo“ 1 punktą ir:

„Teisėsaugos, mandatų, etikos, informacijoskomitete vietoje žodžių „Valerijus Rancevas – Visuomeninis rinkimų komitetas „Vieningi su Ramūnu Godeliausku“ įrašyti žodžius „Zenonas Viduolis – Visuomeninis rinkimų komitetas „Vieningi su Ramūnu Godeliausku“;

Švietimo, kultūros ir sporto komitete vietoje žodžių ,,Justina Daščioraitė – Visuomeninis rinkimų komitetas „Vieningi su Ramūnu Godeliausku“ įrašyti žodžius ,,Aušra Gudgalienė – Visuomeninis rinkimų komitetas „Vieningi su Ramūnu Godeliausku“;

Sveikatos ir socialinės apsaugoskomitete vietoje žodžių ,,Vytautas Saulis – Lietuvos socialdemokratų partija“ įrašyti žodžius ,,Greta Giriūnaitė – Lietuvos socialdemokratų partija“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Asta Zakarevičienė

Rokiškio rajono savivaldybės tarybai

**SPRENDIMO ,,DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-75 „DĖL RAJONO SAVIVALDYBĖS TARYBOS KOMITETŲ SUDARYMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Pakeisti Rokiškio rajono savivaldybės tarybos komitetų sudėtį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Respublikos Vyriausiosios rinkimų komisijos 2019 m. birželio 11 d. sprendimu Nr. Sp-300 „Dėl Kauno miesto, Mažeikių rajono ir Rokiškio rajono savivaldybių tarybų narių mandatų naujiems savavaldybių tarybų nariams pripažinimo“.

**Sprendimo projekto esmė.** Respublikos Vyriausiosios rinkimų komisijos 2019 m. birželio 11 d. sprendimu Nr. Sp-300 „Dėl Kauno miesto, Mažeikių rajono ir Rokiškio rajono savivaldybių tarybų narių mandatų naujiems savavaldybių tarybų nariams pripažinimo“ patenkinti tarybos narių – Valerijaus Rancevo ir Justinos Daščioraitės, išrinkų pagal Visuomeninio rinkimų komiteto „Vieningi su Ramūnu Godeliausku“ iškeltų kandidatų sąrašą, Vytauto Saulio, išrinkto pagal Lietuvos socialdemokratų partijos iškeltų kandidatų sąrašą, prašymai atsistatydinti ir pripažinti įgaliojimai nutrūkusiais prieš terminą. Savivaldybės taryboje atsiradus laisvoms vietoms, savivaldybės tarybos nariais tapo kandidatų sąrašo, pagal kurį buvo išrinkti nebesantys tarybos nariai, tarybos nario mandato negavę kandidatai – Aušra Gudgalienė, Zenonas Viduolis ir Greta Giriūnaitė. Pripažinus tarybos nario įgaliojimus nutrūkusiais prieš terminą, reikia koreguoti ir komitetų, kuriam jie priklausė, sudėtį.

**Galimos pasekmės, priėmus siūlomą tarybos sprendimo projektą:**

**teigiamos** – priskirtus klausimus nagrinės bei sprendimus priims nustatytas komiteto narių skaičius;

**neigiamos** – nėra.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla. Apmokama Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Bendrojo skyriaus vedėjo pavaduotoja Asta Zakarevičienė